section_heading: Početci (od 1995. do 1997.)
paragraph_text: Izabran je kao peti izbor NBA drafta 1995. od strane Minnesota Timberwolvesa te time postao prvi srednjoškolac izabran na draftu od 1975. godine. U Garnettovoj rookie sezoni, Timberwolvesi su bili momčad u razvoju. U svojoj prvoj sezoni u dresu 'Wolvesa Garnett je ulazio s klupe, ali je s vremenom zauzeo mjesto u prvoj petorci. Prosječno je postizao 10,4 poena, 6,3 skokova i 1,8 ukradenih lopti po utakmici te je izabran u All-Rookie drugu petorku. Međutim, Timberwolvesi su sezonu završili s manje od 30 pobjeda te su ponovno propustili doigravanje.